เอกสารแนบ 3

รายงานการกำกับดูแลกิจการของคณะกรรมการตรวจสอบ

คณะกรรมการตรวจสอบบริษัท แคปปิทอล เอ็นจิเนียริ่ง เน็ตเวิร์ค จำกัด (มหาชน)
ได้รับการแต่งตั้งจากคณะกรรมการบริษัท ประกอบด้วยกรรมการอิสระของบริษัท จำนวน 3 ท่าน
ที่มีคุณสมบัติครบถ้วนและไม่ได้เป็นผู้บริหาร พนักงาน หรือที่ปรึกษาใด ๆ ของบริษัท
รวมทั้งไม่มีผลประโยชน์หรือส่วนได้เสียไม่ว่าทางตรงหรือทางอ้อมทั้งในด้านการเงินและการบริหารงานของบริษัท
โดยมีรายชื่อดังต่อไปนี้

นายธาร อัสธีรวัฒน์ กรรมการอิสระ เป็น ประธานกรรมการตรวจสอบ

ดร.วิจิตร เตชะเกษม กรรมการอิสระ เป็น กรรมการตรวจสอบ

ผศ.ดร.ภูษิต เลิศวัฒนารักษ์ กรรมการอิสระ เป็น กรรมการตรวจสอบ

ในปี 2553 คณะกรรมการตรวจสอบได้จัดให้มีการประชุมทั้งสิ้น 5 ครั้ง
โดยมีกรรมการเข้าร่วมประชุมครบถ้วน เพื่อปฏิบัติภาระกิจภายใต้ขอบเขต หน้าที่
และความรับผิดชอบตามที่ได้รับมอบหมายจากคณะกรรมการบริษัท
ซึ่งได้อ้างอิงแนวทางปฏิบัติที่ดีของคณะกรรมการตรวจสอบของตลาดหลักทรัพย์แห่งประเทศไทย
เพื่อให้บริษัท มีการกำกับดูแลกิจการที่ดี โดยคณะกรรมการตรวจสอบมีการพิจารณาเรื่องสำคัญๆ
พร้อมความเห็นสรุปได้ดังนี้

1. สอบทานงบการเงินรายไตรมาสและงบการเงินประจำปี 2553
ของบริษัทโดยได้สอบถามและรับฟังคำชี้แจงจากผู้บริหารและผู้สอบบัญชี
ในเรื่องความถูกต้องครบถ้วนของงบการเงินและความเพียงพอในการเปิดเผยข้อมูล
ซึ่งคณะกรรมการตรวจสอบมีความเห็นสอดคล้องกับผู้สอบบัญชีว่า
งบการเงินดังกล่าวมีความถูกต้องตามที่ควรในสาระสำคัญตามมาตรฐานการบัญชีที่รับรองทั่วไป
รวมทั้ง มีการเปิดเผยข้อมูลอย่างเพียงพอและเชื่อถือได้

2. สอบทานระบบการควบคุมภายในของบริษัท
เพื่อประเมินความเพียงพอเหมาะสมและมีประสิทธิผลของระบบการควบคุมภายใน
โดยได้รับรายงานผลการตรวจสอบภายในแต่ละไตรมาสในปี 2553
ตามแผนงานที่ได้รับอนุมัติซึ่งครอบคลุมระบบงานที่สำคัญของบริษัท ทั้งนี้
ไม่พบจุดอ่อนหรือข้อบกพร่องที่เป็นสาระสำคัญ
นอกจากนี้ได้ประเมินความเพียงพอของระบบการควบคุมภายในของบริษัทตามแนวทางที่กำหนดโดยสำนักงานคณะกรรมการกำกับหลักทรัพย์และตลาดหลักทรัพย์
คณะกรรมการตรวจสอบมีความเห็นว่า
ระบบการควบคุมภายในโดยส่วนใหญ่ของบริษัทฯอยู่ในเกณฑ์ที่เพียงพอ เหมาะสม และเชื่อถือได้

3. สอบทานการตรวจสอบภายในของบริษัท
โดยได้พิจารณาทบทวนและอนุมัติแผนการตรวจสอบภายในประจำปีและระยะยาว 3 ปี
ที่หน่วยงานตรวจสอบภายในได้จัดทำขึ้นตามระดับและแนวความเสี่ยงขององค์กร
และมีการปรับแผนการตรวจสอบภายในให้สอดคล้องกับความเสี่ยงที่เปลี่ยนแปลงไป
ซึ่งคณะกรรมการตรวจสอบมีความเห็นว่าบริษัทฯมีระบบการตรวจสอบภายในที่เพียงพอ เหมาะสม
และมีประสิทธิผล

4. สอบทานบริษัทฯเกี่ยวกับการปฏิบัติตามกฎหมายว่าด้วยหลักทรัพย์และตลาดหลักทรัพย์
ข้อกำหนดของตลาดหลักทรัพย์ หรือกฎหมายอื่นใดที่เกี่ยวข้องกับธุรกิจของบริษัท
ซึ่งคณะกรรมการตรวจสอบมีความเห็นว่าการปฏิบัติตามกฎหมายหรือข้อกำหนดดังกล่าวในส่วนที่เป็นสาระสำคัญเป็นไปโดยถูกต้อง

5. พิจารณารายการที่เกี่ยวโยงกันหรือรายการที่อาจมีความขัดแย้งทางผลประโยชน์
ตามหลักเกณฑ์และแนวทางของตลาดหลักทรัพย์แห่งประเทศไทย
และสำนักงานคณะกรรมการกำกับหลักทรัพย์และตลาดหลักทรัพย์
ซึ่งผู้สอบบัญชีมีความเห็นว่ารายการค้ากับบริษัทที่เกี่ยวข้องกันที่มีสาระสำคัญ
ได้เปิดเผยและแสดงรายการในงบการเงินและหมายเหตุประกอบงบการเงินแล้ว
และคณะกรรมการตรวจสอบมีความเห็นสอดคล้องกับผู้สอบบัญชี รวมทั้งมีความเห็นว่า
รายการดังกล่าวเป็นรายการที่สมเหตุสมผลและเป็นประโยชน์สูงสุดต่อการดำเนินธุรกิจของบริษัท
และมีการเปิดเผยข้อมูลอย่างถูกต้องและครบถ้วน

6. พิจารณาคัดเลือกและเสนอ นางสาวมะลิวรรณ พาหุวัฒนกร ผู้สอบบัญชีรับอนุญาตเลขที่ 4701
หรือ นายณรงค์ หลักฐาน ผู้สอบบัญชีรับอนุญาตเลขที่ 4700 แห่งสำนักงาน เอ็นพีเอส สยาม
สอบบัญชี เป็นผู้สอบ

บัญชีบริษัทประจำปี 2554
เนื่องจากคณะกรรมการตรวจสอบมีความเห็นว่าผู้สอบบัญชีมีความเป็นอิสระมีคุณภาพงานที่ดี
และมีค่าตอบแทนที่ยุติธรรม
เพื่อเสนอให้คณะกรรมการบริษัทขออนุมัติต่อที่ประชุมสามัญผู้ถือหุ้นให้แต่งตั้งเป็นผู้สอบบัญชีรับอนุญาตของบริษัทฯ
ประจำปี 2554 ต่อไป

ในการปฏิบัติงาน คณะกรรมการตรวจสอบได้ประชุมร่วมกับผู้สอบบัญชี
ผู้ตรวจสอบภายในและผู้บริหารอย่างสม่ำเสมอ
และได้รับการยืนยันจากผู้สอบบัญชีและผู้ตรวจสอบภายในว่า
ได้รับความร่วมมือจากฝ่ายบริหารเป็นอย่างดี

ในนามคณะกรรมการตรวจสอบ

บริษัท แคปปิทอล เอ็นจิเนียริ่ง เน็ตเวิร์ค จำกัด (มหาชน)

( นายธาร อัสธีรวัฒน์ )

ประธานกรรมการตรวจสอบ

[]

[]

[]

[]

[]

[]